Reunió amb l'Hospital de Manises
07 de agost de 2023

Manises, 07 d’agost de 2023. Davant l'escrit rebut per part de l'Hospital de Manises en el qual reiteren la seua comunicació de mantindre tancat el servei mèdic del consultori auxiliar de Xiprerets de la localitat, l'alcalde de Manises, Javier Mansilla Bermejo, s’ha reunit amb el director d’Atenció Primària i el cap de RRHH de l’Hospital de Manises amb la finalitat d’arribar a una solució que millore l’atenció sanitària a la ciutadania de Manises. En aquesta primera reunió, els membres de l’Hospital de Manises, gestors i responsables directes dels centres de salut de l’àrea, han manifestat de nou la seua impossibilitat per a cobrir les baixes de personal en període de vacances per la falta de professionals sanitaris, un problema generalitzat en tot l’estat.

En aquests moments, també estem a l‘espera de una reunió amb el nou Conseller de Sanidad, Marciano Gómez, reunió en coordinació amb la resta de localitats que conformen l‘àrea de salut per tal de tractar entre altres aspectes, la possibilitat de continuar amb la reversió de l’Hospital de Manises, prevista per a l’any 2024.

En eixe sentit, des de el propi hospital, hui han manifestat que ells continuen treballant en la fulla de ruta marcada per a la reversió pública del servei prevista per a maig de 2024, incidint en què, de moment, no s’ha produït cap canvi en relació amb el canvi de govern a la Generalitat Valenciana.

Des del consistori maniser, esperem i confiem en que així siga i que, en menys d’un any, la gestió de l’Hospital de Manises siga pública, reportant així millores i beneficis cap a la ciutadania.